Sjúkrahúsið á Akureyri

Sjúkrahúsið á Akureyri (SAk), áður Fjórðungssjúkrahúsið á Akureyri (FSA), er sjúkrahús á Akureyri. Það veitir almenna og sérhæfða heilbrigðisþjónustu, þar sem áhersla er lögð á bráðaþjónustu og helstu sérgreinameðferðir. Það er annað tveggja sérgreinasjúkrahúsa landsins og gegnir lykilhlutverki í almannavörnum. Sjúkrahúsið er kennslusjúkrahús og vinnur að rannsóknum í heilbrigðisvísindum. Sjúkrahúsið á Akureyri er miðstöð sjúkraflugs í landinu. Að jafnaði starfa þar 600 manns í um 460 ársstörfum, þar af um 50 læknar. Fjöldi þjónusturýma er 135, þar af 115 á legudeildum og 20 á dagdeildum. Nafni sjúkrahússins var breytt með lagasetningu 2007.http://www.althingi.is/lagas/nuna/2007040.html 

 Húsnæði 
Aðalbygging sjúkrahússins er staðsett á Eyrarlandsholti sunnan Lystigarðsins og austan Þórunnarstrætis. Það er um 25 þúsund fermetrar. Sjúkrahúsið á Akureyri veitir almenna og sérhæfða heilbrigðisþjónustu.

 Stjórn og hlutverk 
Sjúkrahúsið á Akureyri starfar skv. lögum um heilbrigðisþjónustu nr. 40/2007 og um það er fjallað í 21. gr. laganna. Það veitir sérhæfða sjúkrahúsþjónustu, m.a. á göngu- og dagdeildum, fyrir landsmenn og almenna sjúkrahúsþjónustu í sínu heilbrigðisumdæmi.  

Það annast starfsnám háskólanema í heilbrigðisvísindagreinum við Háskólann á Akureyri. 

Einnig er það varasjúkrahús Landspítalans. 
Heimildir

 Tengt efni 
 Kristnesspítali

 Tenglar 
Vefsíða Sjúkrahússins á Akureyri

Flokkur:Fjórðungssjúkrahús
Flokkur:Akureyri
Flokkur:Opinberar stofnanir
Flokkur:Íslenskar ríkisstofnanir
Flokkur:Sjúkrahús á Íslandi